Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 255/13/8811	Trebišov, 23.10.2014
EEČ : 2-69-583-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 24.4.2013, spisová značka 1 Pv 255/13/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 24.4.2013, spisová značka 1 Pv 255/13/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
	Uznesením prokurátora Okresnej prokuratúry v Trebišove sp. zn. 1 Pv 255/13/8811 z 24.04.2013, právoplatným 04.05.2013, bolo trestné stíhanie proti obv. XXXXX, stíhanej za  prečin  krádeže podľa §  212 ods. 2 písm. e/  Tr. zákona podmienečne zastavené a bola jej stanovená skúšobná doba v trvaní 15 mesiacov. Skúšobná doba uplynula dňa 04.08.2014. Súčasne jej bola uložená povinnosť uhradiť v skúšobnej dobe doposiaľ neuhradenú časť dlhu poškodenej strane.

	Podľa § 217 ods. 1 Tr. poriadku bolo zisťované, či sa obvinená XXXXX v skúšobnej dobe osvedčila. Následne bolo zistené, že obv. XXXXX je z miesta bydliska hodnotená všeobecne, jej správanie nebolo prejednávané komisiou verejného poriadku a nebolo jej doposiaľ uložené žiadne opatrenie. 

Obvinená podľa správy Okresného riaditeľstva PZ, Odbor kriminálnej polície Trebišov nie je trestne stíhaná. Zo správy Okresného úradu Trebišov, Odbor všeobecnej vnútornej správy vyplýva, že obvinená nebola v čase skúšobnej doby riešená v priestupkovom konaní a v evidencii priestupkov nemá žiadny záznam. V skúšobnej dobe súčasne nebola obvinená odsúdená za trestný čin, čo je zrejmé z odpisu registra trestov. 

Zo správy poškodenej spoločnosti XXXXX, a. s. XXXXX zo dňa 21.10.2014 zisťujem, že obvinená XXXXX celú škodu vo výške 548,59 € uhradila. 

	Keďže  u obv. XXXXX boli splnené podmienky, prokurátor uznesením rozhodol o osvedčení  s tým, že právoplatnosťou uvedeného rozhodnutia nastávajú účinky zastavenia trestného stíhania v zmysle § 9 ods. 1 písm. e/ Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor